*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Ιουνίου 1986

περί της υποβληθείσας από την Ομοσπονδιακή Δημοκρατία της Γερμανίας εκκαθαρίσεως λογαριασμών για τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, για το οικονομικό έτος 1982

(Το κείμενο στη γερμανική γλώσσα είναι το μόνο αυθεντικό)

(86/440/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 3769/85 (2), και ιδίως το άρθρο 5 παράγραφος 2,

Κατόπιν ακροάσεως της Επιτροπής του Ταμείου,

Εκτιμώντας:

ότι, σύμφωνα με το άρθρο 5 παράγραφος 2 στοιχείο β) του κανονισμού (ΕΟΚ) αριθ. 729/70, η Επιτροπή εκκαθαρίζει τους λογαριασμούς των δαπανών που πραγματοποιούνται από τις υπηρεσίες και τους οργανισμούς, οι οποίοι αναφέρονται στο άρθρο 4 του ίδιου κανονισμού, βάσει των ετήσιων λογαριασμών που τους διαβιβάζουν τα κράτη μέλη·

ότι η Γερμανία διαβίβασε τα απαιτούμενα δικαιολογητικά για την εκκαθάριση των λογαριασμών του οικονομικού έτους 1982· ότι η Επιτροπή πραγματοποίησε επί τόπου έλεγχο σύμφωνα με το άρθρο 9 παράγραφος 2 του κανονισμού (ΕΟΚ) αριθ. 729/70·

ότι, σύμφωνα με τις διατάξεις του άρθρου 8 του κανονισμού (ΕΟΚ) αριθ. 1723/72 της Επιτροπής της 26ης Ιουλίου 1972 περί εκκαθαρίσεως λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων (3), η απόφαση για την εκκαθάριση λογαριασμών περιλαμβάνει, αφενός, τη διαπίστωση του ύψους των δαπανών που πραγματοποιούνται σε κάθε κράτος μέλος κατά τη διάρκεια του σχετικού οικονομικού έτους και οι οποίες αναγνωρίζεται ότι επιβαρύνουν το Ταμείο, τμήμα Εγγυήσεων, και, αφετέρου, τη διαπίστωση του ποσού των κοινοτικών πόρων που βρίσκονται ακόμα στη διάθεση κάθε κράτους μέλους·

ότι, σύμφωνα με τα άρθρα 2 και 3 του κανονισμού (ΕΟΚ) αριθ. 729/70, μπορούν να χρηματοδοτούνται μόνο οι επιστροφές κατά την εξαγωγή προς τρίτες χώρες και οι παρεμβάσεις για τη ρύθμιση των γεωργικών αγορών οι οποίες πραγματοποιούνται σύμφωνα με τους κοινοτικούς κανόνες στα πλαίσια της κοινής οργάνωσης των γεωργικών αγορών· ότι από τους διεξαχθέντες ελέγχους διαπιστώθηκε ότι ένα μέρος των δηλωθεισών δαπανών, ανερχόμενο στο ποσό των 131 155,55 DM, δεν ανταποκρίνεται προς τις απαιτήσεις των κανόνων αυτών και, επομένως, πρέπει να απορριφθεί · ότι το κράτος μέλος έλαβε πλήρη γνώση αυτής της μείωσης και του δόθηκε η δυνατότητα να εκφράσει επ' αυτού την άποψή του·

ότι, σύμφωνα με τον κανονισμό (ΕΟΚ) αριθ. 1078/77 του Συμβουλίου της 17ης Μαΐου 1977 περί της καθιερώσεως καθεστώτος πριμοδοτήσεως μη εμπορίας του γάλακτος και των γαλακτοκομικών προϊόντων και μετατροπής των αγελών βοοειδών με γαλακτοπαραγωγική κατεύθυνση (4), όπως τροποποιήθηκε τελευταία από τον κανονισμό (ΕΟΚ) αριθ. 1300/84 (5), οι δαπάνες για τα μέτρα αυτά επιβαρύνουν κατά 60 % το τμήμα Εγγυήσεων και κατά 40 % το τμήμα Προσανατολισμού του Ευρωπαϊκού Γεωργικού Ταμείου Προσανατολισμού και Εγγυήσεων· ότι τα μέτρα αυτά ισχύουν σαν παρεμβάσεις κατά την έννοια του άρθρου 3 του κανονισμού (ΕΟΚ) αριθ. 729/70 και αποτελούν κοινό μέτρο κατά την έννοια του άρθρου 6 παράγραφος 1 του ίδιου κανονισμού· ότι, επομένως, είναι αναγκαίο να πραγματοποιηθεί εκκαθάριση λογαριασμών για τις δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων, συμπεριλαμβανομένων των δαπανών του τμήματος Προσανατολισμού·

ότι αυτή η απόφαση δεν προδιακάζει τις οποιεσδήποτε χρηματοδοτικές επιπτώσεις που θα προκύψουν σε μια μελλοντική εκκαθάριση λογαριασμών συνεπεία διαδικασιών που κινήθηκαν για εθνικές ενισχύσεις σύμφωνα με το άρθρο 93 της συνθήκης, ή συνεπεία διαδικασιών για παραβάσεις σύμφωνα με το άρθρο 169 της συνθήκης και οι οποίες εκκρεμούν προς το παρόν ή έχουν περατωθεί μετά την 1η Οκτωβρίου 1985, ή συνεπεία παραβάσεων που έχουν διαπραχθεί το 1982 ή για εθνικές ενισχύσεις ασυμβίβαστες με τη συνθήκη που έχουν πληρωθεί το 1982 και έχουν επηρεάσει τις δαπάνες που επιβαρύνουν το ΕΓΤΠΕ σε ένα οικονομικό έτος μεταγενέστερο του 1982·

ότι η παρούσα απόφαση δεν προδικάζει τις οποιεσδήποτε χρηματοδοτικές επιπτώσεις που θ' αποφασίσει, ενδεχομένως, η Επιτροπή κατά τη διάρκεια μιας μεταγενέστερης εκκαθάρισης λογαριασμών σχετικά με έρευνες που διενεργούνται, οικονομικές απώλειες λόγω ανωμαλιών κατά την έννοια του άρθρου 8 του κανονισμού (ΕΟΚ) αριθ. 729/70, ή βάσει αποφάσεων του Δικαστηρίου σχετικά με υποθέσεις που εκκρεμούν και οι οποίες αναφέρονται σε θέματα που αφορούν την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το ποσό με το οποίο επιβαρύνεται το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, για την Ομοσπονδιακή Δημοκρατία της Γερμανίας για το οικονομικό έτος 1982, ανέρχεται, σύμφωνα με το παράρτημα Ι, σε 4 771 033 050,16 DM.

2. Το ποσό με το οποίο επιβαρύνεται το Ευρωπαϊκό Γεωργικό Ταμείο Προσανατολισμού και Εγγυήσεων, σύμφωνα με τον κανονισμό (ΕΟΚ) αριθ. 1078/77, ανέρχεται, σύμφωνα με το παράρτημα ΙΙ, σε 140 688 306,97 DM.

Άρθρο 2

Οι χρηματοδοτικοί πόροι που είναι διαθέσιμοι κατά το τέλος του έτους 1982 ανέρχονται, σύμφωνα με το παράρτημα Ι, σε 88 105 723,21 DM και σύμφωνα με το παράρτημα ΙΙ σε 5 974 244,54 DM.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 20 Ιουνίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 94 της 28. 4. 1970, σ. 13.

(2) ΕΕ αριθ. L 362 της 31. 12. 1985, σ. 17.

(3) ΕΕ αριθ. L 186 της 16. 8. 1972, σ. 1.

(4) ΕΕ αριθ. L 131 της 26. 5. 1977, σ. 1.

(5) ΕΕ αριθ. L 125 της 12. 5. 1984, σ. 3.

ΠΑΡΑΡΤΗΜΑ Ι

Εκκαθάριση των λογαριασμών για τις δαπάνες που χρηματοδοτούνται από το ΕΓΤΠΕ, τμήμα Εγγυήσεων, στα πλαίσια του οικονομικού έτους 1982

1.2.3 // // // (σε γερμανικά μάρκα) // 1. Πιστώσεις που παραμένουν διαθέσιμες μετά την εκκαθάριση των λογαριασμών του οικονομικού έτους 1981 // // 80 738 773,37 // 2. Προκατοβολές που εισπράχθηκαν για το οικονομικό έτος 1982 // // 4 778 400 000,00 // 3. Συνολικές πιστώσεις διαθέσιμες για την κάλυψη των δαπανών του οικονομικού έτους 1982 // // 4 859 138 773,37 // 4. Δαπάνες που αναγνωρίζονται για το οικονομικό έτος 1982 (1): // // // α) δαπάνες που δηλώθηκαν // 4 770 901 894,61 // // β) πρόσθετες δαπάνες που αναγνωρίζονται // 131 155,55 // // γ) δαπάνες που αναγνωρίζονται // // 4 771 033 050,16 // 5. Πιστώσεις που παραμένουν διαθέσιμες μετά την εκκαθάριση των λογαριασμών του οικονομικού έτους 1982 // // 88 105 723,21

(1) Χωρίς τις δαπάνες για τα μέτρα σύμφωνα με τον κανονισμό (ΕΟΚ) αριθ. 1078/77.

ΠΑΡΑΡΤΗΜΑ ΙΙ

Εκκαθάριση των λογαριασμών για τις δαπάνες που χρηματοδοτούνται από το ΕΓΤΠΕ, στα πλαίσια του οικονομικού έτους 1982 σύμφωνα με τον κανονισμό (ΕΟΚ) αριθ. 1078/77

1.2.3 // // // (σε γερμανικά μάρκα) // 1. Πιστώσεις που παραμένουν διαθέσιμες μετά την εκκαθάριση των λογαριασμών του οικονομικού έτους 1981 // // 5 162 551,51 // 2. Προκαταβολές που εισπράχθηκαν για το οικονομικό έτος 1982 // // 141 500 000,00 // 3. Συνολικό ποσό διαθέσιμο για την κάλυψη των δαπανών του οικονομικού έτους 1982 // // 146 662 551,51 // 4. Δαπάνες που πραγματοποιήθηκαν κατά το οικονομικό έτος 1982 και αναγνωρίζεται ότι επιβαρύνουν το ΕΓΤΠΕ: // // 140 688 306,97 // - τμήμα Εγγυήσεων // 84 412 984,18 // // - τμήμα Προσανατολισμού // 56 275 322,79 // // 5. Πιστώσεις που παραμένουν διαθέσιμες μετά την εκκαθάριση των λογαριασμών του οικονομικού έτους 1982 // // 5 974 244,54